CELEX: 32014D0603(01)
Language: mt
Date: 2014-05-27 00:00:00
Title: Deċiżjoni ta’ Implimentazzjoni tal-Kummissjoni tas-27 ta’ Mejju 2014 dwar l-adozzjoni tal-programm ta’ ħidma u l-finanzjament tal-attivitajiet fil-qasam tal-għalf u tal-ikel għas-sena 2014 biex tkun żgurata l-applikazzjoni tal-leġiżlazzjoni dwar l-ikel u l-għalf

3.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 166/5
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-27 ta’ Mejju 2014
   dwar l-adozzjoni tal-programm ta’ ħidma u l-finanzjament tal-attivitajiet fil-qasam tal-għalf u tal-ikel għas-sena 2014 biex tkun żgurata l-applikazzjoni tal-leġiżlazzjoni dwar l-ikel u l-għalf
   2014/C 166/05
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1), u b’mod partikolari l-Artikolu 84 tiegħu,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (2) u b’mod partikolari l-Artikoli 16, 19, 20, 21, 23, u 27 tagħha,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (3) u b’mod partikolari l-Artikolu 76(1) tiegħu,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifika tal-konformità mal-liġi tal-għalf u l-ikel, mar-regoli dwar is-saħħa tal-annimali u l-welfare tal-annimali (4), u partikolarment, l-Artikolu 66(1)(c) tiegħu,
   Billi:
   
               (1)
            
            
               Biex tkun żgurata l-implimentazzjoni tal-attivitajiet fil-qasam tal-ikel u l-għalf li tiżgura l-applikazzjoni tal-leġiżlazzjoni dwar l-ikel u l-għalf u dwar is-saħħa tal-pjanti, jeħtieġ li tiġi adottata deċiżjoni dwar il-finanzjament u l-programm ta’ ħidma għall-2014. L-Artikolu 94 tar-Regolament Iddelegat tal-Kummissjoni (UE) Nru 1268/2012 (5) dwar ir-regoli finanzjarji applikabbli għall-baġit ġenerali tal-Unjoni jistabbilixxi r-regoli dettaljati dwar id-deċiżjonijiet tal-finanzjament.
            
         
               (2)
            
            
               Jixraq li jiġu awtorizzati l-għotjiet mingħajr sejħa għall-proposti lill-korpi identifikati fil-programm ta’ ħidma għar-raġunijiet mogħtija fih.
            
         
               (3)
            
            
               Din id-Deċiżjoni għandha tippermetti l-ħlas tal-imgħax għal pagamenti tardivi abbażi tal-Artikolu 92 tar-Regolament Finanzjarju u l-Artikolu 111(4) tar-Regolament Iddelegat (UE) Nru 1268/2012.
            
         
               (4)
            
            
               Għall-applikazzjoni ta’ din id-Deċiżjoni, jixraq li t-terminu “bidla sostanzjali” jiġi ddefinit fit-tifsira tal-Artikolu 94(4) tar-Regolament Iddelegat (UE) Nru 1268/2012.
            
         
               (5)
            
            
               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina tal-Ikel u s-Saħħa tal-Annimali,
            
         IDDEĊIDIET KIF ĠEJ:
   Artikolu 1
   Il-programm ta’ ħidma
   Il-programm ta’ ħidma annwali għall-implimentazzjoni tal-Artikoli 16, 19, 20, 21, 23 u 27 tad-Deċiżjoni tal-Kunsill 2009/470/KE, tar-Regolament (KE) Nru 1107/2009, tal-Artikolu 66(1)(c) tar-Regolament (KE) Nru 882/2004, kif stabbilit fl-Anness, huwa adottat.
   Il-programm ta’ ħidma annwali jikkostitwixxi deċiżjoni ta’ finanzjament skont it-tifsira tal-Artikolu 84 tar-Regolament (UE, Euratom) Nru 966/2012.
   Artikolu 2
   Il-kontribuzzjoni tal-Unjoni
   Il-kontribuzzjoni massima awtorizzata b’din id-Deċiżjoni għall-implimentazzjoni tal-Programm għas-sena 2014 ġiet iffissata għal EUR 5 177 230 u għandha tiġi ffinanzjata mil-linji li ġejjin tal-baġit ġenerali tal-Unjoni Ewropea għall-2014:
   
               (a)
            
            
               il-linja baġitarja 17.04.01 EUR 1 000 000;
            
         
               (b)
            
            
               il-linja baġitarja 17.04.03 EUR 4 177 230.
            
         L-aproprjazzjonijiet stipulati fl-ewwel paragrafu jistgħu jkopru wkoll l-imgħax li għandu jitħallas fuq ħlasijiet b’lura.
   Artikolu 3
   Il-klawsola dwar il-flessibbiltà
   Bidliet kumulattivi tal-allokazzjonijiet għal azzjonijiet speċifiċi f’kull programm ta’ ħidma li ma jaqbżux l-20 % tal-kontribuzzjoni massima stabbilita mill-Artikolu 2 ta’ din id-Deċiżjoni ma għandhomx jitqiesu bħala sostanzjali skont it-tifsira tal-Artikolu 94(4) tar-Regolament Iddelegat (UE) Nru 1268/2012, sakemm dawn ma jkunux jaffettwaw b’mod sinifikanti n-natura tal-azzjonijiet u l-għan tal-programm ta’ ħidma.
   L-uffiċjal awtorizzanti responsabbli jista’ jadotta t-tibdiliet imsemmija fl-ewwel paragrafu skont il-prinċipji ta’ amministrazzjoni finanzjarja soda u tal-proporzjonalità.
   Artikolu 4
   Għotjiet
   L-għotjiet jistgħu jsiru mingħajr sejħa għall-proposti lill-korpi identifikati fl-Anness, skont il-kundizzjonijiet speċifikati fih stess.
   
      Magħmul fi Brussell, is-27 ta’ Mejju 2014.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 298, 26.10.2012, p. 1.
   
      (2)  ĠU L 155, 18.6.2009, p. 30.
   
      (3)  ĠU L 309, 24.11.2009, p. 1.
   
      (4)  ĠU L 165, 30.4.2004, p. 1. kif ikkoreġut mill-ĠU L 191, 28.5.2004, p. 1.
   
      (5)  Ir-Regolament Iddelegat tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).
   
      ANNESS
      Il-Programm ta’ Ħidma Annwali għall-2014 fil-qasam tal-Ikel u l-Għalf
      1.   INTRODUZZJONI
      
      Dan il-programm ta’ ħidma jinkludi l-miżuri ta’ implimentazzjoni għas-sena 2014. Abbażi tal-għanijiet mogħtija fid-Deċiżjoni tal-Kunsill 2009/470/KE, fir-Regolamenti (KE) Nru 882/2004, (KE) Nru 1107/2009, (KE) Nru 1333/2008, (UE) Nru 609/2013, (UE) Nru 1169/2011 u fid-Direttiva tal-Kunsill 2001/89/KE, dan il-programm ta’ ħidma fih l-azzjonijiet li se jiġu ffinanzjati u analiżi tal-baġit kif ġej:
      
                  Azzjonijiet indikattivi
               
               
                  Ammont indikattiv
               
            
                  Għotjiet (1)
               
               
                  660 000 EUR
               
            
                  Akkwisti (23)
               
               
                  4 132 000 EUR
               
            
                  Ftehimiet Amministrattivi (4)
               
               
                  385 230 EUR
               
            
                  
                     TOTAL (28 azzjoni)
                  
               
               
                  
                     5 177 230 EUR
                  
               
            2.   GĦOTJIET
      
      2.1.   Konferenzi u Seminars tal-Organizzazzjoni Dinjija għas-Saħħa tal-Annimali
      
      2.2.   Il-bażi legali
      
      L-Artikolu 22 tad-Deċiżjoni tal-Kunsill 2009/470/KE.
      2.3.   Linja baġitarja
      
      17.04.03 – EUR 660 000
      2.4.   Lista indikattiva tal-azzjonijiet previsti
      
      
                  L-azzjonijiet
               
               
                  Numru stmat ta’ azzjonijiet
               
               
                  Data indikattiva
               
               
                  Ammont indikattiv
                  (f’EUR)
               
            
                  Konferenzi dinjin, seminars u laqgħat reġjonali u attivitajiet dwar is-saħħa u t-trattament xieraq tal-annimali tal-OIE
               
               
                  ftehim wieħed ta’ għotja
               
               
                  It-tieni semestru tal-2014
               
               
                  660 000
               
            2.5.   Deskrizzjoni, għanijiet u riżultati previsti tal-miżuri ta’ implimentazzjoni
      
      
         Konferenzi dinjin, seminars u laqgħat reġjonali u attivitajiet dwar is-saħħa u t-trattament xieraq tal-annimali tal-OIE
      
      L-Organizzazzjoni Dinjija għas-Saħħa tal-Annimali (OIE) hija organizzazzjoni intergovernattiva responsabbli għat-titjib tas-saħħa tal-annimali madwar id-dinja. Sabiex jittejjeb l-istatus tas-saħħa tal-annimali madwar id-dinja u għaldaqstant jitbaxxa r-riskju ta’ mard tal-annimali fl-UE, huwa importanti li l-approċċ tal-UE għas-saħħa u t-trattament xieraq tal-annimali jiġi kondiviż mal-pajjiżi membri kollha tal-OIE u li l-UE tappoġġja b’mod attiv il-konferenzi, u s-seminars u l-laqgħat ta’ taħriġ, u l-attivitajiet organizzati mill-OIE, sabiex tiġi promossal-politika dwar is-saħħa u t-trattament xieraq tal-annimali tal-Unjoni f’din l-okkażjoni.
      Konferenzi dinjin taċ-ċentri ta’ referenza tal-OIE u dwar is-saħħa tal-annimali akwatiċi; seminars reġjonali għall-punti ta’ kuntatt tal-Ewropa għall-komunikazzjoni, għan-notifika tal-mard tal-annimali u għall-prodotti veterinarji; laqgħat u attivitajiet reġjonali tal-pjattaforma tat-trattament xieraq tal-annimali għall-Ewropa; laqgħat u attivitajiet reġjonali dwar id-Deni Afrikan tal-Ħnieżer fir-reġjun tal-Ewropa u biex tiġi implimentata d-Direzzjoni tal-Kontroll Progressiv tal-Marda tal-Ilsien u d-Dwiefer (FMD PCP) fl-Asja Ċentrali u fl-Ewrasja tal-Punent; laqgħat u attivitajiet reġjonali tan-Netwerk Mediterran dwar is-Saħħa tal-Annimali (REMESA) ukoll dwar il-bank tal-vaċċini kontra r-rabja u l-FMD PCP fl-Afrika ta’ Fuq; attivitajiet reġjonali edukattivi dwar l-istandards tar-reġjun tal-OIE tal-Asja, il-Lvant Imbiegħed u l-Oċeanja.
      L-għan tal-azzjoni huwa li l-approċċ tal-UE lejn is-saħħa u t-trattament xieraq tal-annimali u s-saħħa pubblika veterinarja jkun kondiviż mal-membri kollha tal-OIE permezz tal-promozzjoni tal-politika tal-Unjoni fl-okkażjonijiet tal-konferenzi u s-seminars u l-laqgħat ta’ taħriġ organizzati mill-OIE. Li bil-mod il-mod jittejbu l-istatus tas-saħħa, tat-trattament xieraq u tas-saħħa pubblika veterinarja madwar id-dinja kollha, u jitnaqqas ir-riskju fl-UE.
      Ir-riżultati mistennija: Aktar għarfien tal-politika tal-Unjoni dwar is-saħħa u t-trattament xieraq tal-annimali u approċċi li aktar jixbħuha fil-pajjiżi ġirien u madwar ir-reġjun OIE tal-Ewropa kollu, flimkien ma’ standards imtejbin tas-saħħa u tat-trattament xieraq tal-annimali, b’hekk jitnaqqas ir-riskju tad-dħul tal-mard tal-annimali fl-UE.
      2.6.   L-implimentazzjoni
      
      L-implimentazzjoni ssir direttament mid-DĠ SANCO.
      Għotja diretta lill-Organizzazzjoni Dinjija għas-Saħħa tal-Annimali (OIE)
      Fil-kapaċità tagħha bħala organizzazzjoni ta’ referenza, magħrufa mill-Organizzazzjoni Dinjija tal-Kummerċ li ttejjeb is-saħħa tal-annimali madwar id-dinja, l-Organizzazzjoni Dinjija għas-Saħħa tal-Annimali (OIE) għandha monopolju de facto f’dan is-settur, għaldaqstant, bi qbil mal-Artikolu 190(1)(c) RAP, mhijiex meħtieġa sejħa għall-proposti biex l-UE tikkontribwixxi għall-organizzazzjoni tal-konferenzi dinjin u għas-seminars reġjonali dwar is-saħħa u t-trattament xieraq tal-annimali.
      
         Ir-rata massima ta’ kofinanzjament tal-UE: 50 % tal-ispejjeż eliġibbli
      
         Il-kriterji għall-għotja: 
      
                  —
               
               
                  Ir-rilevanza tal-proposta għall-għanijiet tal-attivitajiet ta’ bini tal-kapaċità tal-uffiċjali tal-Istati Membri u ta’ Pajjiżi Terzi b’relazzjoni mal-politika tal-UE u l-istandards tal-OIE dwar is-saħħa u t-trattament xieraq tal-annimali u s-saħħa pubblika veterinarja.
               
            
                  —
               
               
                  L-impatt tar-riżultati mistennija tal-proposta dwar l-għanijiet ġenerali tat-tnaqqis tar-riskji tal-mard tal-annimali fl-UE u dwar il-promozzjoni tal-politika tal-UE u l-istandards tal-OIE dwar is-saħħa tal-annimali, it-trattament xieraq tal-annimali u s-saħħa pubblika veterinarja fejn għandu x’jaqsam ma’ prodotti impurtati minn Pajjiżi Terzi.
               
            3.   L-AKKWISTI
      
      L-allokazzjoni baġitarja globali rriżervata għall-kuntratti ta’ akkwisti fl-2014 tammonta għal EUR 4 132 000.
      3.1.   Il-Bażi Legali
      
      L-Artikoli 8, 10, 20 u 23 tad-Deċiżjoni tal-Kunsill 2009/470/KE, l-Artikolu 66 tar-Regolament (KE) Nru 882/2004, l-Artikolu 29 tar-Regolament (KE) Nru 1333/2008, l-Artikolu 13 u l-Premessa 33 tar-Regolament (UE) Nru 609/2013, l-Artikolu 18(2) tad-Direttiva tal-Kunsill 2001/89/KE.
      3.2.   Il-linja baġitarja
      
      17.04.01 — 1 000 000 EUR
      17.04.03 — 3 132 000 EUR
      3.3.   Lista indikattiva tal-kuntratti previsti
      
      
                  Azzjoni (17.04.01)
               
               
                  Tip ta’ kuntratt
               
               
                  Numru stmat ta’ kuntratti
               
               
                  Dati indikattivi
               
               
                  Ammont indikattiv
                  (f’EUR)
               
            
                  Akkwist ta’ vaċċini kontra l-mard tal-annimali
               
               
                  Il-provvista
               
               
                  1
               
               
                  It-tieni sitt xhur tal-2014
               
               
                  1 000 000
               
            
         
      
                  Azzjoni (17.04.03)
               
               
                  Tip ta’ kuntratti
               
               
                  Numru stmat ta’ kuntratti
               
               
                  Data indikattiva
               
               
                  Ammont
                  (f’EUR)
               
            
                  Studju — Il-monitoraġġ tal-implimentazzjoni tad-Direttiva 2006/52/KE fejn għandu x’jaqsam mal-usu tan-nitriti mill-industrija f’kategoriji differenti ta’ prodotti tal-laħam.
               
               
                  Servizz
               
               
                  1
               
               
                  L-ewwel sitt xhur tal-2014
               
               
                  50 000
               
            
                  Studju — Rapport dwar l-ikel maħsub għall-isportivi
               
               
                  Servizz
               
               
                  1
               
               
                  Tul l-2014
               
               
                  100 000
               
            
                  Studju dwar l-impatt fuq il-kontrolli uffiċjali u l-azzjonijiet ta’ infurzar tal-qafas legali attwali applikabbli għall-frodi marbut mal-ikel
               
               
                  Speċifiku/servizz
               
               
                  1
               
               
                  L-ewwel sitt xhur tal-2014
               
               
                  150 000
               
            
                  Studju għat-tħejjija tad-dħul fis-seħħ tal-leġiżlazzjoni ġdida dwar il-Kontrolli Uffiċjali
               
               
                  Servizz
               
               
                  1
               
               
                  It-tieni sitt xhur tal-2014
               
               
                  250 000
               
            
                  Kontribuzzjoni orizzontali għall-komunikazzjoni
               
               
                  Speċifiku/servizz
               
               
                  10
               
               
                  Tul l-2014
               
               
                  427 000
               
            
                  Tħejjija għall-EXPO 2015
               
               
                  Servizz
               
               
                  5
               
               
                  Tul l-2014
               
               
                  260 000
               
            
                  Il-produzzjoni tal-materjali ta’ komunikazzjoni, pubblikazzjoni, multimedja, kontenut tal-web, avvenimenti, materjal promozzjonali, eċċ. b’rabta mal-mandat tal-Uffiċċju għall-Ikel u Veterinarju
               
               
                  Speċifiku/servizz
               
               
                  5
               
               
                  Tul l-2014
               
               
                  80 000
               
            
                  Avvenimenti bħala parti mill-EXPO Milan 2015
               
               
                  Speċifiku/servizz
               
               
                  5
               
               
                  It-tieni kwart tal-2014 u tal-2015
               
               
                  250 000
               
            
                  Studju dwar il-Kost ta’ nuqqas ta’ konformità ma’ standards internazzjonali
               
               
                  Speċifiku/servizz
               
               
                  1
               
               
                  It-tieni sitt xhur tal-2014
               
               
                  125 000
               
            
                  Konferenza dwar l-Annimali Slavaġ
               
               
                  Speċifiku/servizz
               
               
                  1
               
               
                  It-tieni sitt xhur tal-2014
               
               
                  100 000
               
            
                  Seminar għall-Istudenti
               
               
                  Speċifiku/servizz
               
               
                  1
               
               
                  It-tieni sitt xhur tal-2014
               
               
                  75 000
               
            
                  Parteċipazzjoni f’avvenimenti internazzjonali
               
               
                  Speċifiku/servizz
               
               
                  4
               
               
                  It-tieni kwart tal-2014 u l-ewwel kwart tal-2015
               
               
                  500 000
               
            
                  Promozzjoni tas-sistema komputerizzata integrata veterinarja TRACES (Trade Control and Expert System)
               
               
                  Servizz
               
               
                  2
               
               
                  It-tieni sitt xhur tal-2014
               
               
                  55 000
               
            
                  Azzjonijiet li jappoġġaw il-politika kurrenti dwar it-Trattament Xieraq tal-Annimali: L-organizzazzjoni ta’ tliet workshops reġjonali għat-tobba veterinarji
               
               
                  Speċifiku/servizz
               
               
                  1
               
               
                  It-tieni kwart tal-2014 u t-tielet kwart tal-2014
               
               
                  150 000
               
            
                  Produzzjoni tal-pubblikazzjonijiet dwar it-trattament xieraq tal-annimali.
               
               
                  Speċifiku/servizz
               
               
                  1
               
               
                  It-tieni kwart tal-2014 u t-tielet kwart tal-2014
               
               
                  35 000
               
            
                  Il-promozzjoni tal-materjali edukattivi dwar it-trattament xieraq tal-annimali
               
               
                  Speċifiku/servizz
               
               
                  1
               
               
                  It-tieni kwart tal-2014 u t-tielet kwart tal-2014
               
               
                  75 000
               
            
                  Konferenza dwar it-trattament xieraq tal-klieb u tal-qtates
               
               
                  Speċifiku/servizz
               
               
                  1
               
               
                  It-tieni kwart tal-2014 u t-tielet kwart tal-2014
               
               
                  50 000
               
            
                  Il-produzzjoni ta’ sensiela ta’ vidjos jew għodod elettroniċi tat-tagħlim dwar il-ħarsien tal-ħnieżer
               
               
                  Speċifiku/servizz
               
               
                  1
               
               
                  It-tieni kwart tal-2014 u t-tielet kwart tal-2014
               
               
                  130 000
               
            
                  Studju għad-definizzjoni tal-indikaturi tal-politika dwar it-trattament xieraq tal-annimali
               
               
                  Speċifiku/servizz
               
               
                  1
               
               
                  It-tieni kwart tal-2014 u t-tielet kwart tal-2014
               
               
                  60 000
               
            
                  Studju dwar l-użu ta’ indikaturi għat-trattament xieraq tal-annimali fil-kuntest tat-tħejija ta’ liġi qafas possibbli dwar it-trattament xieraq tal-annimali
               
               
                  Speċifiku/servizz
               
               
                  1
               
               
                  It-tieni kwart tal-2014 u t-tielet kwart tal-2014
               
               
                  60 000
               
            
                  Studju dwar il-metodi ta’ anesteżija għall-ħnieżer li jeħtieġu kastrazzjoni kirurġika
               
               
                  Servizz
               
               
                  1
               
               
                  It-tieni kwart tal-2014 u t-tielet kwart tal-2014
               
               
                  100 000
               
            
                  Evalwazzjoni esterna għal-Laboratorji ta’ Referenza tal-Unjoni Ewropea
               
               
                  Servizz
               
               
                  5
               
               
                  Ġunju 2014
               
               
                  50 000
               
            3.4.   L-implimentazzjoni
      
      Dawn l-azzjonijiet se jkunu implimentati direttament mid-DĠ SANCO.
      4.   AZZJONIJIET OĦRA
      
      4.1.   Arranġamenti amministrattivi
      
      4.2.   Il-Bażi Legali
      
      L-Artikolu 66 tar-Regolament (KE) Nru 882/2004, l-Artikolu 76 tar-Regolament (KE) Nru 1107/2009 u l-Artikolu 3 tar-Regolament (UE) Nru 1169/2011.
      4.3.   Il-linja baġitarja
      
      17.04.03 — 385 230 EUR
      4.4.   Lista indikattiva tal-ftehimiet amministrattivi previsti
      
      
                  L-azzjonijiet
               
               
                  Nru stmat ta’ ftehimiet amministrattivi
               
               
                  Data indikattiva
               
               
                  Ammont indikattiv
                  (f’EUR)
               
            
                  Studju — Valutazzjoni tal-Impatti tas-sustanzi li jfixklu s-sistema endokrinali (identifikazzjoni tas-sustanzi)
               
               
                  1
               
               
                  It-tieni kwart tal-2014
               
               
                  125 000
               
            
                  Studju — Id-distinzjoni bejn l-ikel koloranti u l-koloranti tal-ikel
               
               
                  1
               
               
                  L-ewwel sitt xhur tal-2014
               
               
                  75 230
               
            
                  Studju — Kontribuzzjoni liċ-Ċentru Konġunt tar-Riċerka għar-rapport dwar l-aċidu tax-xaħmijiet Trans
               
               
                  1
               
               
                  L-ewwel u — t-tielet kwart tal-2014
               
               
                  60 000
               
            
                  Studju — Materjali mhux plastiċi li jiġu f’kuntatt mal-ikel
               
               
                  1
               
               
                  It-tieni kwart tal-2014
               
               
                  125 000
               
            4.5.   Deskrizzjoni, għanijiet u riżultati previsti tal-miżuri ta’ implimentazzjoni
      
      Il-Kummissjoni biħsiebha twettaq l-istudji li ġejjin b’kooperazzjoni maċ-Ċentru Konġunt tar-Riċerka (JRC):
      Studju — Valutazzjoni tal-Impatti tas-sustanzi li jfixklu s-sistema endokrinali (identifikazzjoni tas-sustanzi)
      Għanijiet: it-twettiq ta’ valutazzjoni tal-impatt fuq l-għażliet differenti tal-kriterji xjentifiċi għad-determinazzjoni tal-proprjetajiet tal-kimiċi li jfixklu s-sistema endokrinali.
      Studju — Id-distinzjoni bejn l-ikel koloranti u l-koloranti tal-ikel
      Għanijiet: biex tiġi implimentata l-Gwida dwar il-klassifika tal-estratti tal-ikel bi proprjetajiet koloranti bħala koloranti jew ikel koloranti, iridu jiġu stabbiliti l-valuri ta’ referenza għall-materjali sors.
      Studju — Kontribuzzjoni liċ-Ċentru Konġunt tar-Riċerka għar-rapport dwar l-aċidu tax-xaħmijiet Trans
      Għanijiet: Valutazzjoni tal-impatt ta’ mezzi xierqa li jkunu ta’ għajnuna għall-konsumaturi biex jagħmlu l-aħjar għażliet ta’ ikel tajjeb għas-saħħa u għażliet dwar id-dieta ġenerali tagħhom, jew li jkunu jippromwovu l-forniment lill-konsumaturi ta’ alternattivi ta’ ikel tajjeb għas-saħħa, inklużi, fost oħrajn, l-għoti ta’ informazzjoni dwar ix-xaħmijiet trans, jew dwar ir-restrizzjonijiet fuq l-użi tagħhom.
      Studju — Materjali mhux plastiċi li jiġu f’kuntatt mal-ikel
      Għanijiet: Jistgħu jkunu meħtieġa dispożizjonijiet addizzjonali dwar il-materjali li jiġu f’kuntatt mal-ikel biex ikun żgurat l-infurzar tal-leġiżlazzjoni dwar il-materjali li jiġu f’kuntatt mal-ikel. Jinħtieġu informazzjoni speċifika u analiżi biex tiġi vvalutata l-qagħda attwali.
      4.6.   L-implimentazzjoni
      
      L-azzjonijiet se jiġu implimentati direttament mid-DĠ SANCO, permezz ta’ Arranġamenti Amministrattivi maċ-Ċentru Konġunt tar-Riċerka (JRC).